අප්‍රතිහත ධෛර්යය නිසා ඇය පිහිනුම් ලෝකයේ විශිෂ්ටයන්ගේ ඇගයීමටද පාත්‍ර වූවාය. උත්තරධ්‍රැවය හරහා පළමු වරට පිහිනූ ලුවිස් පග් ඇය අගයමින් කතා කළේ, සීතල, ජෙලි මත්ස්‍යයන්, අධික වෙහෙස, ආත්ම විශ්වාසය හා මනස ඒකාග්‍රව තබා ගැනීම යන අභියෝග පහ ඈ ජයගෙන ඇති බව සඳහන් කරමිනි. මෙම වාර්තාව තබමින් ඇය ඉංග්‍රීසි ඕඩය හරහා නොනවත්වා පිහිනූ පළමු කාන්තාව බවට පත් වූවාය. වාර්තාව තැබීම ඇරඹුණේ බ්‍රිතාන්‍යයේ ඩෝවර් වරායෙනි. අවසන් වූයේ එක්සත් රාජධානියේ දකුණු වෙරළ තීරයෙනි. පිහිනුම් සැරිය අතරතුර ශක්තිය ලබා ගැනීම සඳහා ඉලෙක්ට්‍රෝලයිට අධික ප්‍රෝටීන පාන වර්ග හා කැෆේන් ලබාගත් බවත්, ජෙලි මසුන් මුහුණට පහරදුන් අත්දැකීම බියකරු බවත් ඈ සඳහන් කළාය. ඈ සැලසුම් කළ පරිදි මුළු දුර සැතපුම් 80ක් වුවත්, ප්‍රබල දියවැල් හේතුවෙන් ඇයට සැතපුම් 130ක් පමණ දුර පිහිනන්නට සිදු විය.
පිහිනුම් සැරිය අතරතුර ශක්තිය ලබා ගැනීම සඳහා ලබාගත්තේ මොනවද?
ඉලෙක්ට්‍රෝලයිට අධික ප්‍රෝටීන පාන වර්ග හා කැෆේන්